Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Арифе Адеми со службена легитимација број 28-0013 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Град Скопје, - Служба за брак и семејство и заштита од семејно насилство, со седиште на ул.,,Никола Вапцаров,, бр.11, Скопје застапуван од Директорот на Центарот Изеир Мемеди, со Записник ИП1 број 16-241 од 08.06.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 294/2021, 99/2022 , 236/2022 и 65/2023), го донесе следното:

**Р   Е   Ш   Е   Н   И   Е**

Се наредува на Изеир Мемеди Директор на ЈУ Меѓуопштински Центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, Законот за спречување и заштита од насилство врз жените и семејното насилство, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1. Центарот при продолжување на рокот во првостепената постапка за спречување и заштита од семејно насилство врз жените и семејното насилство да донесе Управен акт со кое решава за правата, обврските и правните интереси и да дејствува со должно внимание во постапувањето и заштита на интересите и потребите на жртвата и да обезбеди целосно почитување на правата и правните интереси на странките и при пролонгирање на истото да образложи оправдани причини и факти и потполно утрдување на околностите и фактичката состојбата, согласно член 4 од Законот за спречување и заштита од насилство врз жените и семејното насилство и член 4 став 1 алинеја 6 и член 7 од Законот за општата управна постапка .

 **Рок за извршување на инспекциската мерка е од денот на приемот на Решението и постојано**.

1. Стручниот тим во Центарот при спроведување на постапката за заштита од семејно насилство, односно пополнување на Согласноста на жртвата за мерки на заштита да ја земе во предвид согласноста на жртвата за обезбедување соодветна психо-социјална интервенција и третман, согласно член 91 став 1 од Законот за спречување и заштита од насилство врз жените и семејното насилство.

**Рок за извршување на инспекциската мерка е од денот на приемот на Решението и постојано**.

3. Се задолжува Директорот на Центарот веднаш, а најдоцна во рок од три дена по истекот на рокот за извршување на инспекциските мерки, писмено да го извести инспекторот дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врз основа на член 338 од Законот за социјална заштита преку инспекторот за социјална заштита Арифе Адеми со службена легитимација број 28-0013, изврши вонреден инспекциски надзор над субјектот на инспекциски надзор во ЈУ Меѓуопштински Центар за социјална работа на Град Скопје- Служба за брак и семејство и заштита од семејно насилство, со  седиште на ул. Никола Вапцаров број 11-Скопје, застапуван од Директорот Изеир Мемеди и за утврдената фактичка состојба состави записник ИП1 број 16-241 од 08.06.2023 година, во кој се констатирани недостатоци и неправилности во постапувањето на Центарот.

 Врз основа на изнесеното, се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

      **Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 12.06.2023 година под ИП1 број 16-241.

 **Инспектори  за социјална заштита:**

 Arife Ademi